Ministan Buhari yayi hadarin mota wajen yawon kamfen
Tsautsayi ya rutsa da Ministan Najeriya yayi hadari a kan titin Ebonyi
a year ago 27 views by Muhammad Malumfashi
Mun ji cewa akalla mutum 16 ne su ka gamu da rauni a lokacin da tawagar Ministan kimiyya da fasaha na Najeriya watau Dr Ogbonnaya Onu ta burmawa wani mai babban mota a kan titi a cikin jihar Ebonyi.
Ogbonnaya Onu yayi hadari a kan hanyar zuwa garin su
Wannan abu ya faru ne a lokacin da motocin Ministan su ka aukawa wata babbar motar mai dauke da fasinjoji a daidai lardin wani barikin sojoji da ke kan hanyar garin Abakiliki zuwa cikin Afikpo kamar yadda mu ka samu labari.
Shi kuma Ministan a lokacin yana kokarin shiga cikin Garin Abakilili ne na jihar Ebonyi tare da mutanen sa. Dr. Onu yana cikin tawagar, amma an yi dace bai samu ko kwarzane ba yayin da sauran jama’a su ka samu rauni.
KU KARANTA: Buhari da Atiku za su halarci lacca da aka shirya domin tunawa da Murtala
Mai girma Ministan dai ya tsira lafiya lau kamar yadda jaridun kasar nan su ka bayyana. Wasu daga cikin wadanda ke cikin tawagar kuma sun karya kafafu da hannuwa, yayin da wasun su kuma su ka samu rauni iri-iri a kan su.
Mutane kimanin 16 da ke cikin motocin Ministan su na babban asibitin koyon aiki na jami’ar Ebonyi da ke Abakaliki yanzu haka inda ake kokarin ceto ran su. Wasu da ke cikin motar ma dai su na cikin wani mawuyanci hali yanzu.
Wani Bawan Allah mai suna Lawrence Onojo yana cikin wadanda su ka jikkata a hadarin inda ya fasa kai ya kuma samu karaya. Onojo yake cewa motar Ministan ta wuntsula ta koma wani hannu inda su kayi karo da wasu motoci.
8 hours ago 814184 views
56 minutes ago 1787 views
10 hours ago 15524 views
17 hours ago 123227 views
12 hours ago 7520 views
10 hours ago 23803 views
10 hours ago 6097 views
21 hours ago 9537 views
Yanzu-yanzu: Fusatattun matasa sun bankawa ofishin yan sanda wuta (Hotuna)